แนะประชาชน Clean Up เริ่ม 1 เมษายนนี้ เพื่อให้มั่นใจไม่นำเชื้อโควิด-19 กลับไปแพร่ผู้สูงอายุ
นายอนุทิน ชาญวีรกูล รองนายกรัฐมนตรและรัฐมนตรีว่าการกระทรวงสาธารณสุข กล่าวแนะนำประชาชน ว่า เนื่องในเทศกาลสงกรานต์ที่จะถึงนี้ แนะนำให้ประชาชน Clean Up ตัวเอง ทำตัวเองห่างไกลจากโรคโควิด -19 ให้มากที่สุด เพื่อป้องกันการนำเชื้อกลับไปฝากผู้สูงวัยเมื่อต้องเดินทางกลับภูมิลำเนา โดยขอให้ Clean Up เริ่มตั้งแต่วันที่ 1 เมษายนนี้เป็นต้นไป ทำง่ายด้วยการปฏิบัติตามมาตรการ DMHT คือ เว้นระยะห่าง ใส่หน้ากากอนามัย ล้างมือ คัดกรองความเสี่ยงตนเอง ที่สำคัญคือ การสร้างภูมิคุ้มกันให้ตนเองด้วยการไปรับวัคซีนให้ครบโดยเฉพาะเข็มกระตุ้น เข็ม 3 และเข็ม 4 ขณะนี้กระทรวงสาธารณสุขกำลังเร่งรณรงค์และเปิดให้ประชาชนที่ถึงกำหนดรับเข็มกระตุ้นวอร์คอินไปรับได้ทันทีที่ศูนย์ฉีดวัคซีนกลางบางซื่อ ซึ่งตนเองก็จะทำ Clean Up เหมือนกัน และเนื่องจากตนเองเดินทางบ่อยมีความเสี่ยง วันนี้ก็จะรับวัคซีนอีกครึ่งโดส หลังฉีดเข็ม 4 ไปแล้วตั้งแต่ พฤศจิกายน 2564